turjo4nis/wikipedia-bn-dump-20250701 huggingface dataset:
স্টেলেনবশ বিশ্ববিদ্যালয়

স্টেলেনবশ বিশ্ববিদ্যালয় () বা সংক্ষেপে এসইউ দক্ষিণ আফ্রিকার পশ্চিম অন্তরীপ প্রদেশের স্টেলেনবশ শহরে অবস্থিত একটি সরকারি গবেষণাধর্মী বিশ্ববিদ্যালয়। এটি কেপ টাউন বিশ্ববিদ্যালয়ের সাথে যৌথভাবে একই দিনে বিশ্ববিদ্যালয়ের মর্যাদা লাভ করা দক্ষিণ আফ্রিকা এবং সাব-সাহারান আফ্রিকার এখনও কার্যক্রম পরিচালনা করা প্রাচীনতম বিশ্ববিদ্যালয়।

স্টেলেনবশ বিশ্ববিদ্যালয়ের শিক্ষার্থীদের "মাটিস" নামে ডাকা হয়। এই শব্দটি সম্ভবত আফ্রিকান শব্দ "টামাটি" (অর্থ "টমেটো") থেকে এসেছে। অন্যমতে এই শব্দটি আফ্রিকান চলিত ভাষায় ব্যবহৃত মাট (অর্থ "বন্ধু" বা "সহপাঠি") থেকে এসেছে।

এসইউ আফ্রিকার প্রথম ক্ষুদ্র উপগ্রহ সানস্যাট নির্মাণ করে, যা ১৯৯৯ সালে উৎক্ষেপণ করা হয়। এটি প্রথম আফ্রিকান বিশ্ববিদ্যালয় হিসেবে বিজ্ঞান ও মানবিক বিষয়ক জ্ঞানে উন্মুক্ত প্রবেশাধিকারের জন্য বার্লিন চুক্তি স্বাক্ষর করে।

ইতিহাস
প্রতিষ্ঠানটি স্টেলেনবশ জিমনেসিয়াম নামে ১৮৬৪ সালে প্রতিষ্ঠিত হয় এবং ১৮৬৬ সালের ১লা মার্চ চালু হয়। ১৮৭০ সাল প্রথম পাঁচজন শিক্ষার্থী মেট্রিকুলেশন পাস করে।

১৮৭৮ সালে স্টেলেনবশ ও দক্ষিণ আফ্রিকার প্রথম এমএ ডিগ্রি প্রদান করা হয় এবং একই বছর জিমনেসিয়ামে প্রথমবারের মত চারজন নারী শিক্ষার্থী ভর্তি হয়।

১৮৮১ সালে প্রতিষ্ঠানটি স্টেলেনবশ কলেজ নাম ধারণ করে এবং তখন এর অবস্থান ছিল বর্তমান কলা বিভাগে। ১৮৮৭ সালে কলেজের নাম পরিবর্তন করে রাখা হয় ভিক্টোরিয়া কলেজ। ১৯১৮ সালের ২রা এপ্রিল এটি বিশ্ববিদ্যালয়ের মর্যাদা লাভ করলে পুনরায় এর নাম পরিবর্তন করা হয় এবং নামকরণ করা হয় স্টেলেনবশ বিশ্ববিদ্যালয়।

অনুষদ
স্টেলেনবশ বিশ্ববিদ্যালয়ে ১০টি অনুষদ রয়েছে।
 কৃষিবিজ্ঞান
 কলাবিদ্যা ও সামাজিক বিজ্ঞান
 অর্থনীতি ও ব্যবস্থাপনা
 শিক্ষা
 প্রকৌশল
 আইন
 চিকিৎসা ও স্বাস্থ্য বিজ্ঞান
 সামরিক বিজ্ঞান
 বিজ্ঞান
 ধর্মতত্ত্ব

ছাত্রজীবন

শিক্ষার্থীদের প্রোফাইল
স্টেলেনবশ বিশ্ববিদ্যালয়ের শিক্ষার্থীদের জাতিসত্তাগত প্রোফাইল নিম্নরূপ:

তথ্যসূত্র

বহিঃসংযোগ

 Stellenbosch University official site

 
অন্তরীপ উপনিবেশে ১৮৬৬-এ প্রতিষ্ঠা
দক্ষিণ আফ্রিকার সরকারি বিশ্ববিদ্যালয়
পশ্চিম অন্তরীপের বিশ্ববিদ্যালয়
১৮৬৬-এ প্রতিষ্ঠিত শিক্ষাপ্রতিষ্ঠান
১৮৬৬-এ প্রতিষ্ঠিত বিশ্ববিদ্যালয় ও কলেজ
নির্মল বিশ্বাস

নির্মল বিশ্বাস একজন ভারতীয় রাজনীতিবিদ এবং খোয়াই-এর প্রতিনিধিত্বকারী ত্রিপুরা বিধানসভার সদস্য।

আরো দেখুন 

 ত্রিপুরা বিধানসভা নির্বাচন, ২০১৮
 ত্রিপুরা বিধানসভা নির্বাচন, ২০২৩

তথ্যসূত্র 

জন্মের বছর অনুপস্থিত (জীবিত ব্যক্তি)
ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ
ত্রিপুরা বিধানসভার সদস্য ২০২৩-২০২৮
ত্রিপুরা বিধানসভার সদস্য ২০১৮-২০২৩
জীবিত ব্যক্তি
পিনাকী দাস চৌধুরী

পিনাকী দাস চৌধুরী একজন ভারতীয় রাজনীতিবিদ এবং ত্রিপুরা বিধানসভার বর্তমান সদস্য।

তথ্যসূত্র 

ত্রিপুরা বিধানসভার সদস্য ২০২৩-২০২৮
জীবিত ব্যক্তি
জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
ত্রিপুরার রাজনীতিবিদ
ত্রিপুরা বিধানসভার সদস্য ২০১৮-২০২৩
ত্রিপুরার ভারতীয় জনতা পার্টির রাজনীতিবিদ
তাপস দে

তাপস দে একজন প্রাক্তন বিধানসভার সদস্য এবং ত্রিপুরা প্রদেশ কংগ্রেস কমিটির প্রাক্তন সহ-সভাপতি।

তথ্যসূত্র 

ত্রিপুরার রাজনীতিবিদ
আগরতলার ব্যক্তি
জন্মের বছর অনুপস্থিত (জীবিত ব্যক্তি)
জীবিত ব্যক্তি
ত্রিপুরার ভারতীয় জাতীয় কংগ্রেসের রাজনীতিবিদ
ত্রিপুরা বিধানসভার সদস্য ১৯৭২-১৯৭৭
তিপ্রা মোথা পার্টির রাজনীতিবিদ
দূর্বাজয় রেয়াং

দূর্বাজয় রেয়াং ছিলেন একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ত্রিপুরা বিধানসভার সদস্য ছিলেন, ১৯৯৮ থেকে ২০০৩ সাল পর্যন্ত শান্তিরবাজার কেন্দ্রের প্রতিনিধিত্ব করেন।

তথ্যসূত্র 

ত্রিপুরা বিধানসভার সদস্য ১৯৯৮-২০০৩
সম্ভাব্য জীবিত ব্যক্তি
জন্মের বছর অনুপস্থিত
ত্রিপুরার ব্যক্তি
ত্রিপুরার ভারতের কমিউনিস্ট পার্টির রাজনীতিবিদ
পরিমল দেববর্মা

পরিমল দেববর্মা ত্রিপুরার একজন টিপরা ভারতীয় রাজনীতিবিদ। তিনি ভারতীয় জনতা পার্টির আমবাসা কমিটির একজন নেতা। ২০১৮ সাল থেকে, তিনি আমবাসা থেকে আইনসভার সদস্য হয়েছেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ত্রিপুরার ভারতীয় জনতা পার্টির রাজনীতিবিদ
ভারতীয় রাজনীতিবিদ
ত্রিপুরা বিধানসভার সদস্য ২০১৮-২০২৩
মুখতার ইলাহি

মুখতার এলাহী বা শহীদ খোন্দকার মুখতার ইলাহী হলেন ১৯৭১ সালের মুক্তিযুদ্ধে পাক বাহিনী কর্তৃক রংপুরে শহীদ মুক্তিযোদ্ধা। তার নামে বেগম রোকেয়া বিশ্ববিদ্যালয়ে একটি আবাসিক ছাত্র হল, কারমাইকেল কলেজ রংপুর এর প্রধান ছাত্র বিশ্রামাগার এবং রংপুর সিটি কর্পোরেশন কর্তৃক শহরে রাজা রামমোহন মার্কেট থেকে শাপলা চত্বর পর্যন্ত একটি বিশাল রাস্তা আছ।

পরিচয়
১৯৪৯ সালের ২৬শে মার্চ রংপুর শহরের ধাপে জন্মগ্রহণ করেন। তাঁর ডাকনাম চিনু। পিতার নাম  খোন্দকার দাদ ইলাহী ও মাতার নাম মরিয়ম খানম। তার বাবা প্রথমে স্কুল পরিদর্শক; পরে কেরামতিয়া উচ্চ বিদ্যালয় এবং মাহিগঞ্জস্থ আফান উল্লাহ উচ্চ বিদ্যালয়, রংপুর এর প্রতিষ্ঠাতা প্রধান শিক্ষক ছিলেন।

শিক্ষা জীবন
কারমাইকেল কলেজ থেকে আই,এ পাশ করার পর তিনি ইংরেজী বিষয়ে অনার্সে ভর্তি হন। তিনি ছাত্রলীগের একজন সক্রিয় সদস্য ছিলেন।

মুক্তিযুদ্ধে অবদান
১৯৭১ সালের ১লা মার্চ বঙ্গবন্ধু শেখ মুজিবুর রহমানের আহবানে শুরু হয়  অসহযোগ আন্দোলন। ৩রা মার্চ ১৯৭১ তারিখে কারমাইকেল কলেজের ছাত্র সংসদেও আহবানে মুখতার ইলাহীর নেতৃত্বে একটি বিশাল মিছিল রংপুর শহর প্রদক্ষিণে বের হয়। ৭ই মার্চের ঐতিহাসিক ভাষণের পরিপ্রেক্ষিতে মুখতার ইলাহী ও তাঁর  কর্মীবাহিনী গ্রামে গ্রামে এক ব্যাপক প্রতিরোধ নেটওয়ার্ক গড়ে তুলতে শুরু করেন। ২০শে মার্চের পর থেকে রংপুর শহরের অবস্থার অবনতি ঘটতে থাকে। মুখতার ইলাহীর নেতৃত্বে ছাত্রকর্মীদের  মধ্যে উত্তেজনা সৃষ্টি হতে থাকে।
এক সময়ে রংপুর শহরের কেন্দ্রে তৎকালীন মডার্ণ সিনেমা হল ছিল হানাদারবাহিনীর একটি প্রধান নির্যাতন কেন্দ্র। মুখতার ইলাহী ১৯৭১ সালের আগস্ট মাস থেকে এই নির্যাতন কেন্দ্র আক্রমণের পরিকল্পনা গ্রহণ করেন। এজন্য তিনি একটি বিশেষ গেরিলা গ্রুপ তৈরি করেন। তিনি এক দল গেরিলা ও অস্ত্রশস্ত্র-রসদ নিয়ে ১৯৭১ সারের ৮ই নভেম্বর সাহেবগঞ্জ থেকে লালমনিরহাট হয়ে তিনি রওনা হন রংপুরের পথে। ১৯৭১  সালের ৯ই নভেম্বর মুখতার ইলাহী ও অজ্ঞাত পরিচয় বালক যোদ্ধাসহ ৫৪ জন মুক্তিকামী গ্রামবাসীকে হানাদারবাহিনী নৃশংসভাবে হত্যা করে। পরে গ্রামবাসীরা শহীদদের লাশ আড়াইখামার ডাকবাংলো প্রাঙ্গণে দাফন করেন। মৃত্যুকারে শহীদ মুখতার ইলাহীর বয়স হয়েছিল মাত্র ২১ অথবা ২২ বছর।

সমসাময়িক শহীদ
 শংকু সমজদার

তথ্যসূত্র

বাংলাদেশের স্বাধীনতা যুদ্ধে জড়িত ব্যক্তি
১৯৭১-এ মৃত্যু
কারমাইকেল কলেজ, রংপুরের প্রাক্তন শিক্ষার্থী
পিয়েরিস মেলেট

এশিয়ান গ্রীন-ভেনড হোয়াইট(বৈজ্ঞানিক নাম: Pieris melete) এক প্রজাতির মাঝারি আকারের প্রজাপতি, যাদের মুল শরীর আর ডানা সাদা বর্ণের এবং তার ওপর কালো ছোপযুক্ত। এরা ‘পিয়েরিডি’ পরিবারের সদস্য।

আকার 
প্রসারিত অবস্থায় এশিয়ান গ্রীন-ভেনড হোয়াইট এর ডানার আকার ৫০-৬০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত এশিয়ান গ্রীন-ভেনড হোয়াইট এর উপপ্রজাতি হল-

 Pieris melete ajaka Moore, 1865 – Himalayan Green-veined White
 Pieris melete melaina Röber, 1907 – Tibetan Green-veined White

বিস্তার 
এই প্রজাতি ভারত এর জন্মু কাশ্মীর থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
কাওয়া ছড়ি

কাওয়া ছড়ি(বৈজ্ঞানিক নাম: Euploea mulciber (Cramer)) প্রজাতি নিমফ্যালিডি (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। ভারতএ বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত।

আকার 
প্রসারিত অবস্থায় কাওয়া ছড়ির ডানার আকার ৯০-১০০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত পেল কাওয়া ছড়ি এর উপপ্রজাতি হল-

 Euploea mulciber mulciber (Cramer, [1777]) – Bengal Striped Blue Crow
 Euploea mulciber kalinga (Doherty, 1886) – Kalinga Striped Blue Crow

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

বর্ণনা 

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 
 
ডানার উপরিতল চকচকে কালো, সামনের ডানা চকচকে নীল আঁশে ছাওয়া এবং ডিসকাল, সাবটার্মিনাল ও টার্মিনাল অংশে ছোট, ফ্যাকাশে নীল ছোপ দ্বারা চিত্রিত। সেল এর শেষ প্রান্তেও অনুরূপ একটি ছোপ লক্ষ্য করা যায়।

পিছনের ডানা দাগ-ছোপহীন। ডানার শীর্ষভাগের অর্ধ (epical half) ধূসর আঁশে ছাওয়া ও সেল এ বিশেষ প্রকারের আঁশের (specialized scales) ছোট হলদে পটি (patch) বর্তমান।

ডানার নিম্নতল কালচে বাদামী অথবা খয়েরী এবং উভয় ডানাতে ছোট সাদা টার্মিনাল ছোপের সারি ও অসংলগ্ন ভাবে কিছু অনুরূপ ছোপ চোখে পড়ে।

স্ত্রী 

ডানার উপরিতল কালচে বাদামী ও সামনের ডানা ছোট এবং সীমিত অংশে (ডিসকাল ও পোস্ট ডিসকাল অংশে) চকচকে নীল আঁশে ছাওয়া। সামনের ডানার ডিসকাল, সাবটার্মিনাল ও টার্মিনাল ছোপগুলি পুরুষ প্রকারের মত, তবে সাদা বর্ণের।

পিছনের ডানা কালচে বাদামী ও সরু, সাদা রেখা (streak) দ্বারা চিত্রিত। উক্ত রেখা অথবা দাগগুলি ডানার গোড়া অথবা বেস ও সেল এর প্রান্তভাগ থেকে উৎপন্ন হয়ে টার্মিনাল সাদা ছোপ সারির ছোপগুলির অভিমুখী, তবে ছোপগুলির থেকে কিছুটা দূরে শেষ হয়ে গেছে। সেল লম্বা সাদা রেখা অথবা দাগ যুক্ত।

এই প্রজাতির দক্ষিণ ভারতীয় রূপে (Euploea mulciber kalinga), পুরুষদের সামনের ডানার উপরিতলের ছোট ছোপগুলি সাদা। স্ত্রী প্রকারে পিছনের ডানার উপরিতলে সেলে কোনো দাগ দেখা যায় না।

আচরণ 

Crow প্রজাতিদের মধ্যে কাওয়াদের পর ভারতে সবচেয়ে বেশী অঞ্চলে বিস্তার যুক্ত সদস্য হল এই কাওয়া ছড়ি। আসাম ও পশ্চিমবঙ্গে এদের ভালই দর্শন মেলে পার্বত্য অঞ্চলে ও সমতলে। এই প্রজাতির উড়ান অন্যান্য Crowদের মতনই দুর্বল এবং ডানা ভাসিয়ে উড়ে বেড়ায়। আচরনের দিক দিয়ে এরা অন্যান্য Crowদের সাথে সামঞ্জস্যপূর্ন। তবে এই কাওয়া ছড়ি রা একমাত্র Euploea সদস্য যার স্ত্রী-পুরুষ প্রকার সম্পূর্ণ ভাবে আলাদা। বিন্দি খয়ের এবং প্যাপিলিও প্যারাডক্সা এই প্রজাতিকে অনুকরণ করে।

মূলত জঙ্গঁলাবৃত অঞ্চল ও তার পরিধির মধ্যে সমতল ভূমিতে এবং পার্বত্য অঞ্চলে ২৫০০মিটার উচ্চতা পর্যন্ত এদের বিচরন লক্ষ্য করা যায়। পুরুষ প্রকারদের রোদ পোহাতে ও মাড পাডল করতে দেখা যায়, স্ত্রী প্রকার অপেক্ষাকৃত নিচু দিয়ে ঝোপঝাড়ের উপর উড়ে বেড়ায়। এই প্রজাতি ফুলের মধ্য পান করে এবং পরিযায়ীতায় অভ্যস্ত। সাধারনত ফেব্রুয়ারি থেকে ডিসেম্বর উপযুক্ত পরিবেশে এদের দর্শন পাওয়া যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
এশিয়ার প্রজাপতি
১৭৭৭-এ বর্ণিত প্রজাপতি
সিঙ্গাপুরের প্রজাপতি
পিটার ক্রেমার কর্তৃক নামকরণকৃত ট্যাক্সা
পণ্ডিত রঘুনাথ মুর্মু স্মৃতি মহাবিদ্যালয়

পণ্ডিত রঘুনাথ মুর্মু স্মৃতি মহাবিদ্যালয় ১৯৮৬ সালে প্রতিষ্ঠিত, বাঁকুড়া জেলার সারেঙ্গা থানায় অবস্থিত সাধারণ ডিগ্রি কলেজ। এটিতে কলা এবং বিজ্ঞান বিষয়ে স্নাতক ও স্নাতকোত্তর কোর্স পড়ানো হয়ে থাকে। মহাবিদ্যালয়টি বাঁকুড়া বিশ্ববিদ্যালয় দ্বারা অনুমোদিত এবং কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।

ইতিহাস 
পণ্ডিত রঘুনাথ স্মৃতি মহাবিদ্যালয় ১৯৮৬ সালে পশ্চিমবঙ্গ সরকারের তত্ত্বাবধানে প্রতিষ্ঠিত হয়েছিল। কলেজটির নামকরণ করা হয়েছে পণ্ডিত রঘুনাথ মুর্মুর নামে যিনি, সাঁওতালি ভাষার জন্য ‘অলচিকি লিপি’ আবিষ্কার করেন।

স্বীকৃতি 
মহাবিদ্যালয়টি বাঁকুড়া বিশ্ববিদ্যালয়ের অধীভুক্ত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা স্বীকৃত এবং ২০০৭ সালে বি+ গ্রেড প্রদান করেছে।

বিভাগ সমূহ 

বাঁকুড়া বিশ্ববিদ্যালয় এর অধীন পণ্ডিত রঘুনাথ মুর্মু স্মৃতি মহাবিদ্যালয়ে যে সব বিষয় পড়ানো হয় তা নিম্নরূপ:

স্নাতক বিজ্ঞান বিভাগ 

 রসায়ন 
 পদার্থবিদ্যা 
 গণিত 
 কম্পিউটার বিজ্ঞান

স্নাতক কলা বিভাগ 

 বাংলা 
 ইংরেজি 
 সাঁওতালি 
 সংস্কৃত 
 ইতিহাস 
 ভূগোল
 শারীরিক শিক্ষা 
 রাষ্ট্রবিজ্ঞান 
 দর্শন 
 সমাজবিজ্ঞান

স্নাতকোত্তর কলা বিভাগ 
 সাঁওতালি
 ভূগোল 
 গ্রামীণ উন্নয়ন ও পরিকল্পনা

স্নাতকোত্তর বিজ্ঞান বিভাগ 
 ভূগোল
 ভূ-তথ্যবিদ্যা
 জৈব তথ্যবিজ্ঞান
 গ্রামীণ উন্নয়ন ও পরিকল্পনা

ভর্তি 
প্রথমবর্ষের স্নাতক শ্রেণিতে ভর্তি সাধারণত পশ্চিমবঙ্গ উচ্চমাধ্যমিক শিক্ষা সংসদ অধীনে উচ্চ মাধ্যমিক পরীক্ষার ফলাফল প্রকাশের পরে প্রতি বছর মে/জুন মাসে অনুষ্ঠিত হয় ।

তথ্যসূত্র

বহিঃসংযোগ 

 
অনলাইন ভর্তি

১৯৮৬-এ ভারতে প্রতিষ্ঠিত
১৯৮৬-এ পশ্চিমবঙ্গে প্রতিষ্ঠিত
বাঁকুড়া বিশ্ববিদ্যালয়ের অধিভুক্ত কলেজ
বাঁকুড়া জেলার বিশ্ববিদ্যালয় ও কলেজ
১৯৮৬-এ প্রতিষ্ঠিত শিক্ষাপ্রতিষ্ঠান
পশ্চিমবঙ্গের বিশ্ববিদ্যালয় ও কলেজ
টেনিদা অ্যান্ড কোম্পানি

টেনিদা এন্ড কোম্পানি ২০২৩ সালের একটি আসন্ন বাংলা অ্যাডভেঞ্চার কমেডি চলচ্চিত্র। যা নারায়ণ গঙ্গোপাধ্যায়ের ঝাউ বাংলোর রহস্য উপন্যাস অবলম্বনে সায়ন্তন ঘোষাল পরিচালিত। এটি টেনিদা সিরিজের তৃতীয় চলচ্চিত্র। এটিতে প্রধান টেনিদা চরিত্রে কাঞ্চন মল্লিক অভিনয় করছেন।

পটভূমি 
টেনিদা এবং তার বন্ধু কাবলা, হাবুল, পালা দার্জিলিংয়ে ছুটি কাটাতে যায়। একজন বিজ্ঞানী সাতকারি সান্ট্রা জাপানি গুপ্তচর কাগামাচির হাত থেকে তার মূল্যবান সূত্র রক্ষা করতে তাদের কাছে সাহায্য চান। সাতকড়ি টেনিদা ও তার সহযোগীদের তার বাসভবনে, ঝাউ বাংলোতে আমন্ত্রণ জানায় কিন্তু কেবলা দেখতে পায় সাতকড়ি নিজেই খুব বিভ্রান্তিকর ব্যক্তি। তারা সাতকড়ির গল্পের পেছনের রহস্য উদঘাটনের চেষ্টা করে।

অভিনয়শিল্পী 

 টেনিদা চরিত্রে কাঞ্চন মল্লিক
 ক্যবলার চরিত্রে গৌরব চক্রবর্তী
 পায়ালার চরিত্রে সৌমেন্দ্র ভট্টাচার্য
 হাবুলের চরিত্রে সৌরভ সাহা
 সাতকড়ি সাঁতার চরিত্রে সব্যসাচী চক্রবর্তী
 অন্বেষা চরিত্রে রিধিমা ঘোষ
 সাতকড়ি সাঁতার স্ত্রীর চরিত্রে মিঠু চক্রবর্তী

তথ্যসূত্র

বহিঃসংযোগ 

 

২০২৩-এর চলচ্চিত্র
বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
নারায়ণ গঙ্গোপাধ্যায়ের সৃষ্টিকর্ম অবলম্বনে চলচ্চিত্র
সায়ন্তন ঘোষাল পরিচালিত চলচ্চিত্র
ভারতীয় অ্যাডভেঞ্চার কমেডি চলচ্চিত্র
ভারতীয় উপন্যাস অবলম্বনে চলচ্চিত্র
২০২২-এর চলচ্চিত্র
ভারতীয় শিশুতোষ চলচ্চিত্র
বিকাশ দেববর্মা

বিকাশ দেববর্মা ত্রিপুরার একজন ভারতীয় রাজনীতিবিদ। তিনি বর্তমানে উপজাতি কল্যাণ,  দ্বিতীয় সাহা মন্ত্রকের অধীনে ত্রিপুরা সরকারের তাঁত, হস্তশিল্প এবং রেশম চাষ এবং পরিসংখ্যান মন্ত্রী হিসেবে দায়িত্ব পালন করছেন।

রাজনৈতিক পেশা 
তিনি ২০২৩ সালে ২,৬৩৮ ভোটের ব্যবধানে টিপরা মোথা পার্টির মহেন্দ্র দেববর্মাকে পরাজিত করে কৃষ্ণপুর বিধানসভা কেন্দ্র থেকে বিধায়ক হন। তিনি ত্রিপুরায় বিজেপির জনজাতি মোর্চার সভাপতিও ছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
ত্রিপুরার রাজনীতিবিদ
ত্রিপুরার ভারতীয় জনতা পার্টির রাজনীতিবিদ
ভারতীয় জনতা পার্টি
ত্রিপুরার রাজ্য মন্ত্রিপরিষদের মন্ত্রী
ত্রিপুরা বিধানসভার সদস্য ২০২৩-২০২৮
জীবিত ব্যক্তি
রামপদ জামাতিয়া

রামপদ জামাতিয়া (জন্ম ১৩ ফেব্রুয়ারি ১৯৫৭) ত্রিপুরার একজন ভারতীয় রাজনীতিবিদ। তিনি পূর্বে মানিক সাহার মন্ত্রকের অধীনে ত্রিপুরা সরকারের আদিবাসী কল্যাণ (টিআরপি এবং পিটিজি ব্যতীত) এবং শিল্প ও বাণিজ্য (তাঁত, হস্তশিল্প এবং রেশম চাষ) মন্ত্রী হিসাবে দায়িত্ব পালন করেছিলেন। তিনি ২০১৮ সালে সিপিআই(এম) প্রার্থী নরেশ জামাতিয়াকে ২,৮৩৩ ভোটের ব্যবধানে পরাজিত করে বাগমা বিধানসভা কেন্দ্র থেকে বিধায়ক হন।

বিতর্ক 

 পশ্চিম ত্রিপুরার জাম্পুইজালা ত্রি-জংশনে তার মোটরস্যাকে অতর্কিত হামলার একদিন পর শুক্রবার বিকেলে উপজাতীয় বিষয়ক মন্ত্রী রামপদ জামাতিয়া মোহনপুর মহকুমার সিমনায় বিক্ষোভকারীদের দ্বারা লক্ষ্যবস্তু হন।
 আরও একবার সমালোচিত হচ্ছেন মন্ত্রী রামপদ জামাতিয়া। মোহনপুর মহকুমা প্রশাসন শুক্রবার সিমনা বিধানসভা কেন্দ্রের দরগামুরা স্কুলে একটি প্রশাসনিক শিবিরের আয়োজন করেছিল।
 ত্রিপুরার একজন আদিবাসী বিধায়ক, রাম পাদা জামাতিয়া, বিলের সমর্থনে বেরিয়ে এসেছেন, যা রাজ্যের আদিবাসী নেতাদের হতাশায়, এমন সময়ে যখন উত্তর-পূর্বের আদিবাসী সম্প্রদায়গুলি কেন্দ্রীয় মন্ত্রিসভার সিদ্ধান্তের বিরুদ্ধে ক্ষোভে ফুঁসছে। এবং সম্ভবত ১১ ডিসেম্বরের মধ্যে সংসদে বিতর্কিত নাগরিকত্ব সংশোধনী বিল (ক্যাব), ২০১৯ পেশ করুন।

তথ্যসূত্র 

১৯৫৭-এ জন্ম
ত্রিপুরার রাজনীতিবিদ
ত্রিপুরার ভারতীয় জনতা পার্টির রাজনীতিবিদ
ত্রিপুরার রাজ্য মন্ত্রিপরিষদের মন্ত্রী
ত্রিপুরা বিধানসভার সদস্য ২০২৩-২০২৮
ত্রিপুরা বিধানসভার সদস্য ২০১৮-২০২৩
জীবিত ব্যক্তি
গল (জনগোষ্ঠী)

গল (; , Galátai) লৌহযুগ ও রোমানযুগে (প্রায় ৫ম শতাব্দী থেকে খ্রিস্টপূর্ব ৫ম শতাব্দী) ইউরোপের মূল ভূখণ্ডের সেল্টিক জনগণের একটি দল ছিল। তাদের জন্মভূমি গল (গালিয়া) নামে পরিচিত ছিল। তারা গৌলিশ, মহাদেশীয় কেল্টীয় ভাষাতে কথা বলত।

গলরা আল্পসের উত্তর ও পশ্চিমে লা তেনে সংস্কৃতির ধারক হিসেবে আবির্ভূত হয়েছিল খ্রিস্টপূর্ব ৫ম শতাব্দীতে। খ্রিস্টপূর্ব ৪র্থ শতাব্দীর মধ্যে, তারা বর্তমানে ফ্রান্স, বেলজিয়াম, সুইজারল্যান্ড, দক্ষিণ জার্মানি, অস্ট্রিয়া এবং চেক প্রজাতন্ত্রের অনেকাংশে ছড়িয়ে পড়েছিল, রোন, সেন, রাইন ও দানিউব নদীগুলির সাথে বাণিজ্য পথ নিয়ন্ত্রণ করার কারণে। খ্রিস্টপূর্ব ৩য় শতাব্দীতে তারা তাদের ক্ষমতার শীর্ষে পৌঁছেছিল। খ্রিস্টপূর্ব ৪র্থ ও ৩য় শতাব্দীতে, গলরা উত্তর ইতালি (সিসালপাইন গল) তে বিস্তৃত হয়েছিল, যার ফলে রোমান-গ্যালিক যুদ্ধ এবং বলকান অঞ্চলে গ্রীকদের সাথে যুদ্ধ শুরু হয়। এই শেষোক্ত গলরা শেষ পর্যন্ত আনাতোলিয়ায় বসতি স্থাপন করে, যা গলতীয় নামে পরিচিত হয়ে ওঠে।

প্রথম পিউনিক যুদ্ধের সমাপ্তির পর, ক্রমবর্ধমান রোমান প্রজাতন্ত্র গ্যালিক প্রভাবের ক্ষেত্রের উপর ক্রমবর্ধমানভাবে চাপ সৃষ্টি করে। টেলামনের যুদ্ধ (২২৫ খ্রিস্টপূর্ব) খ্রিস্টপূর্ব ২য় শতাব্দীতে গ্যালিক শক্তির ধীরে ধীরে পতনের সূচনা করে। রোমানরা শেষ পর্যন্ত গ্যালিক যুদ্ধে (৫৮-৫০ খ্রিস্টপূর্বাব্দ) গল জয় করে, এটিকে রোমান প্রদেশে পরিণত করে, যা বর্ণসঙ্কর গ্যালো-রোমান সংস্কৃতির উদ্ভব ঘটায়।

গলরা অনেক উপজাতি (টাউটাস) নিয়ে গঠিত ছিল, যাদের মধ্যে অনেকেই অপ্পিড (যেমন বিব্রেক্টে) নামে বড় দুর্গযুক্ত বসতি তৈরি করেছিল এবং তাদের নিজস্ব মুদ্রা তৈরি করেছিল। গল কখনোই একক শাসক বা সরকারের অধীনে একত্রিত হয়নি, কিন্তু গ্যালিক উপজাতিরা তাদের সেনাবাহিনীকে বৃহৎ আকারের সামরিক অভিযানে একত্রিত করতে সক্ষম ছিল, যেমন ব্রেনাস এবং ভারসিংগেটোরিক্সের নেতৃত্বে। তারা ড্রুইডদের তত্ত্বাবধানে প্রাচীন সেল্টিক ধর্ম অনুসরণ করত। গলরাও কোলিনি ক্যালেন্ডার তৈরি করেছিল।

তথ্যসূত্র

উৎস

Laing, Lloyd and Jenifer. Art of the Celts, Thames and Hudson, London 1992 

Megaw, Ruth and Vincent, Celtic Art, 2001, Thames and Hudson, 

Sandars, Nancy K., Prehistoric Art in Europe, Penguin (Pelican, now Yale, History of Art), 1968 (nb 1st edn.)

Wallace, Patrick F., O'Floinn, Raghnall eds. Treasures of the National Museum of Ireland: Irish Antiquities

আরও পড়ুন

বহিঃসংযোগ

 Acy-Romance, the Gauls of Ardennes 
 Lattes, Languedoc and the Southern Gauls 
 The Gauls in Provence: the Oppidum of Entremont 

সেল্টিক নৃতাত্ত্বিক গোষ্ঠী
প্রাণজিৎ সিংহ রায়

প্রণজিৎ সিংহ রায় ভারতের ত্রিপুরার একজন রাজনীতিবিদ। ২০১৩ সালের বিধানসভা নির্বাচনে, তিনি ত্রিপুরা বিধানসভার গোমতি জেলার রাধাকিশোরপুর কেন্দ্রের প্রতিনিধিত্ব করেছিলেন।

২০১৬ সালে, তিনি ভারতীয় জাতীয় কংগ্রেসের ছয়জন বিধায়কের একজন ছিলেন যারা সর্বভারতীয় তৃণমূল কংগ্রেসে যোগ দিয়েছিলেন, ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) মিত্র হওয়ার কারণে দলের প্রতি অসন্তুষ্টির কারণে।

আগস্ট ২০১৭ সালে, তিনি ছিলেন সর্বভারতীয় তৃণমূল কংগ্রেসের ছয়জন বিধায়কের মধ্যে একজন যারা ২০১৭ সালের ভারতীয় রাষ্ট্রপতি নির্বাচনে পার্টি লাইনের বিরুদ্ধে ভোট দেওয়ার পরে ভারতীয় জনতা পার্টিতে যোগ দিয়েছিলেন।

তথ্যসূত্র 

ত্রিপুরা বিধানসভার সদস্য ২০২৩-২০২৮
ত্রিপুরার ভারতীয় জনতা পার্টির রাজনীতিবিদ
ত্রিপুরার তৃণমূল কংগ্রেসের রাজনীতিবিদ
ত্রিপুরার ভারতীয় জাতীয় কংগ্রেসের রাজনীতিবিদ
ত্রিপুরার রাজ্য মন্ত্রিপরিষদের মন্ত্রী
ত্রিপুরা বিধানসভার সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
জীবিত ব্যক্তি
গোমতী জেলার ব্যক্তি
ত্রিপুরা বিধানসভার সদস্য ২০১৩-২০১৮
মোজিলা চায়না

বেইজিং মোজিলা অনলাইন লিমিটেড (), যাকে মোজিলা চায়নাও বলা হয় (), একটি লিমিটেড কোম্পানি যা চীনে মোজিলা পণ্যের প্রচার ও স্থাপনে সহায়তা করে। 

মোজিলা কর্পোরেশনের মতোই, মোজিলা চায়না একটি অলাভজনক সংস্থা (মোজিলা ফাউন্ডেশন) দ্বারা অর্থায়ন করা এবং তৈরি করা একটি লাভজনক সংস্থা৷ 

মোজিলা চায়না প্রতিষ্ঠিত হয়েছিল ৪ মার্চ, ২০০৫ এ। এটি মোজিলা কর্পোরেশনের সম্পূর্ণ মালিকানাধীন একটি সহযোগী প্রতিষ্ঠান। 

মোজিলা চায়নার সহ-সভাপতি ড. লি গং, সান (চীন) ইঞ্জিনিয়ারিং অ্যান্ড রিসার্চ ইনস্টিটিউটের (ইআরআই) এবং মিংশু লি, ইন্সস্টিটিউট অব সফটওয়্যার, চাইনিজ একাডেমি অফ সায়েন্সেস (আইএসসিএএস), উভয়েই মিচেল বেকার, সভাপতি, মোজিলা ফাউন্ডেশন -এর সাথে স্টিয়ারিং কমিটিতে বসবেন।

মোজিলা চায়না মোজিলা ওয়েব সাইটের একটি চীনা সংস্করণ তৈরি করেছে, চীনে মোজিলার উন্নয়নের জন্য প্রযুক্তিগত এবং স্থাপত্যগত নির্দেশনা প্রদান করে, আলোচনা ফোরাম সংগঠিত ও পরিচালনা করে এবং চীনে মোজিলা সোর্স কোড আরও বিকাশে কাজ করে।

তথ্যসূত্র

বহিঃসংযোগ 

  

বেইজিং ভিত্তিক কোম্পানি
২০০৫-এ প্রতিষ্ঠিত সফটওয়্যার কোম্পানি
মুক্ত সফটওয়্যার কোম্পানি
মোজিলা
চীনা ভাষার লেখা থাকা নিবন্ধ
২০০৫-এ প্রতিষ্ঠিত চীনা কোম্পানি
চীনের সফটওয়্যার কোম্পানি
রাধাচরণ গুপ্ত

রাধাচরণ গুপ্ত (জন্ম- ১৯৩৫, গুরসরাই ঝাঁসি, বর্তমানে উত্তর প্রদেশে) হলেন একজন খ্যাতনামা ভারতীয় গণিতজ্ঞ এবং গণিত ইতিহাসবিদ। ২০২৩ খ্রিস্টাব্দে ভারত সরকার কর্তৃক তিনি সাহিত্য ও শিক্ষা ক্ষেত্রে বিশেষ অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী তে ভূষিত হন।

জন্ম ও প্রারম্ভিক জীবন 
রাধাচরণ গুপ্তের জন্ম ১৯৩৫ খ্রিস্টাব্দের শ্রাবণ তথা রাখিপূর্ণিমার দিন বুন্দেলখণ্ডের ঐতিহাসিক শহর ঝাঁসির নিকটস্থ গুরসরাই-এ। পিতা ছোটেলাল গুপ্ত মুন্সীর কাজ করতেন। মাতা ছিলেন বিনো গুপ্তা। রাধাচরণের বিদ্যালয়ের প্রাথমিক পাঠ স্থানীয় বিদ্যালয়ে। ১৯৫৩ খ্রিস্টাব্দে তিনি বিপিন বিহারী ইন্টার কলেজ থেকে বিজ্ঞান বিষয়ে ইন্টারমিডিয়েট পাশ করেন। সেসময় বুন্দেলখণ্ডে বিজ্ঞানে স্নাতক পড়ার সুযোগ না থাকার কারণে তিনি লখনউ চলে যান।  ১৯৫৫ খ্রিস্টাব্দে লখনউ বিশ্ববিদ্যালয় থেকে স্নাতক হন এবং ১৯৫৭ খ্রিস্টাব্দে স্নাতকোত্তর ডিগ্রি অর্জন করেন। তারপর তিনি রাঁচি বিশ্ববিদ্যালয়ে টি এ সরস্বতী আম্মার অধীনে গণিতের ইতিহাস বিষয়ে গবেষণা করে ১৯৭১ খ্রিস্টাব্দে পিএইচডি ডিগ্রি লাভ করেন।  ওই বৎসরেই তিনি লখনউ খ্রিস্টান কলেজে প্রভাষক হিসাবে কর্মজীবন শুরু করেন। ১৯৫৮ খ্রিস্টাব্দে তিনি ঝাড়খণ্ডের বিড়লা ইনস্টিটিউট অব টেকনোলজি, মেসরাতে যোগ দেন। ১৯৮২ খ্রিস্টাব্দে তিনি অধ্যাপক পদে উন্নীত হন। ১৯৯৫ খ্রিস্টাব্দে অবসরের পর তিনি গণিতের ইতিহাস ও যুক্তিবিজ্ঞানের এমেরিটাস অধ্যাপক হন। ১৯৯৫ খ্রিস্টাব্দের ফেব্রুয়ারিতে তিনি 'ইন্টারন্যাশনাল একাডেমি অফ দ্য হিস্ট্রি অফ সায়েন্স'-এর বিশিষ্ট সদস্য হন।

অবদান 
১৯৬৯ খ্রিস্টাব্দে রাধাচরণ গুপ্ত ভারতীয় গণিতে সাংখ্যিক বিশ্লেষণে ইন্টারপোলেশন ব্যাখা করেন।  তিনি গণিতজ্ঞ গোবিন্দস্বামী এবং তার 'সাইন টেবিল'-এর ইন্টারপোলেশন উপর গ্রন্থ রচনা করেন। এছাড়াও তিনি গণিতজ্ঞ পরমেশ্বর'-এর কাজের উপর পরমেশ্বর'স রুল ফর দ্য সারকামরেডিয়াস অফ এ সাইক্লিক কোয়াড্রিল্যাটারাল শীর্ষক নিবন্ধ রচনা করেন।

উল্লেখযোগ্য পুরস্কার 
১৯৯১ খ্রিস্টাব্দে তিনি ভারতের ন্যাশনাল একাডেমি অফ সায়েন্সেসের ফেলো নির্বাচিত হন এবং ১৯৯৪ খ্রিস্টাব্দে তিনি ভারতের গণিত শিক্ষকদের অ্যাসোসিয়েশনের সভাপতি হন। ১৯৭৯ খ্রিস্টাব্দে তিনি গণিত ভারতী পত্রিকা প্রতিষ্ঠা করেন । 

২০০৯ খ্রিস্টাব্দে তিনি প্রথম ভারতীয় হিসাবে ব্রিটিশ গণিতবিদ আইভর গ্র্যাটান-গিনেসের সঙ্গে যৌথভাবে কেনেথ ও. মে পুরস্কারে ভূষিত হন। 

২০২৩ খ্রিস্টাব্দে, ভারত সরকার সাহিত্য ও শিক্ষা ক্ষেত্রে অবদানের জন্য চতুর্থ সর্বোচ্চ বেসামরিক পুরস্কার পদ্মশ্রী প্রদান।

তথ্যসূত্র 

সাহিত্য ও শিক্ষায় পদ্মশ্রী প্রাপক
উত্তরপ্রদেশের বিজ্ঞানী
রাঁচি বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
গণিতের ইতিহাসবিদ
২০শ শতাব্দীর ভারতীয় ইতিহাসবিদ
১৯৩৫-এ জন্ম
২০শ শতাব্দীর ভারতীয় গণিতবিদ
জুয়ান জেসুস

জুয়ান গিয়ের্মে নুনেস জেসুস (; জন্ম: ১০ জুন ১৯৯১; জুয়ান জেসুস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০০৯ সালে, জেসুস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
জুয়ান গিয়ের্মে নুনেস জেসুস ১৯৯১ সালের ১০ই জুন তারিখে ব্রাজিলের বেলু ওরিজোঁতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জেসুস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৩ ম্যাচে অংশগ্রহণ এবং তিনটি শিরোপা জয়লাভ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯১-এ জন্ম
জীবিত ব্যক্তি
ব্রাজিলীয় ফুটবলার
ফুটবল রক্ষণভাগের খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
ব্রাজিলের আন্তর্জাতিক যুব ফুটবলার
ব্রাজিলের আন্তর্জাতিক ফুটবলার
ফুটবল ফুলব্যাক
কাম্পেওনাতো ব্রাজিলেইরো সেরিয়ে আ-এর খেলোয়াড়
স্পোর্ট ক্লাব ইন্তেরনাসিওনালের খেলোয়াড়
ইন্টার মিলানের খেলোয়াড়
আসোচাৎসিওনে স্পোর্তিভা রোমার খেলোয়াড়
ইতালিতে ব্রাজিলীয় প্রবাসী ক্রীড়াবিদ
২০১২ গ্রীষ্মকালীন অলিম্পিকের ফুটবলার
ব্রাজিলের অলিম্পিক ফুটবলার
ব্রাজিলের হয়ে অলিম্পিক রৌপ্য পদক বিজয়ী
ফুটবলে অলিম্পিক পদক বিজয়ী
ব্রাজিলের অনূর্ধ্ব-২০ আন্তর্জাতিক ফুটবলার
২০১২ গ্রীষ্মকালীন অলিম্পিকের পদক বিজয়ী
ফুটবল সেন্ট্রাল ডিফেন্ডার
ব্রাজিলীয় পুরুষ ফুটবলার
ব্রাজিলীয় প্রবাসী ফুটবলার
ইতালিতে প্রবাসী ফুটবলার
পিলেটেড কাঠঠোকরা

পাইলেটেড কাঠঠোকরা (Dryocopus pileatus) একটি উত্তর আমেরিকার বড় কালো কাঠঠোকরা। এটি পরিবেশে পোকামাকড় নিয়ন্ত্রণে সাহায্য করে। এদের পূর্ব উত্তর আমেরিকার পর্ণমোচী বন, গ্রেট হ্রদ, কানাডার বোরিয়াল বন এবং প্রশান্ত মহাসাগরীয় উপকূলের কিছু অংশে পাওয়া যায়। এটি উত্তর আমেরিকা নিবাসী বৃহত্তম কাঠঠোকরার প্রজাতি, কারণ সম্ভাব্য ব্যতিক্রমী আইভরি-বিলড কাঠঠোকরাকে, ইউএস ফিশ অ্যান্ড ওয়াইল্ডলাইফ সার্ভিস বিলুপ্ত ঘোষণা করার প্রস্তাব করেছে। গ্রেট স্লাটি কাঠঠোকরা এবং কালো কাঠঠোকরার পরে এটি বিশ্বের তৃতীয় বৃহত্তম কাঠঠোকরা। "Pileated" বলতে পাখির বিশিষ্ট লাল ক্রেস্টকে বোঝানো হয়েছে যেখানে ল্যাটিন  শব্দের অর্থ "ক্যাপড"।

খাদ্যাভ্যাস 
এরা পতঙ্গভূক ও প্রকৃতিতে পোকামাকড়ের সংখ্যা নিয়ন্ত্রণে সাহায্য করে। তাদের শক্ত ঠোঁটের সাহায্যে গাছের ডালে ক্রমাগত ঘা মেরে গভীর গর্ত করে ভেতরে বোরড সুড়ঙ্গ  তৈরী করা কাঠপিঁপড়েদের বের করে করে খায়।

তথ্যসূত্র 

কার্ল লিনিয়াস কর্তৃক নামকরণকৃত ট্যাক্সা
ভিডিও ক্লিপযুক্ত নিবন্ধ
১৭৫৮-এ বর্ণিত পাখি
মার্কিন যুক্তরাষ্ট্রের পাখি
কানাডার পাখি
উত্তর আমেরিকার পাখি
আইইউসিএন লাল তালিকার ন্যূনতম উদ্বেগজনক প্রজাতি